วันกุดส์

วันอัลกุดส์ () มีชื่อทางการว่า วันกุดส์นานาชาติ () เป็นเหตุการณ์สนับสนุนปาเลสไตน์รายปีที่จัดขึ้นในวันศุกร์สุดท้ายของเดือนเราะมะฎอนตามปฏิทินอิสลาม เพื่อแสดงการสนับสนุนชาวปาเลสไตน์และต่อต้านอิสราเอลกับลัทธิไซออนิสต์ ชื่อวันนำมาจากชื่อภาษาอาหรับของเยรูซาเลม นั่นคือ 

งานนี้จัดขึ้นครั้งแรกใน ค.ศ. 1979 ที่ประเทศอิหร่าน หลังการปฏิวัติอิหร่านไม่นาน วันนี้มีขึ้นเพื่อเป็นการต่อต้านวันเยรูซาเลมของอิสราเอล ซึ่งชาวอิสราเอลได้เฉลิมฉลองมาตั้งแต่เดือนพฤษภาคม ค.ศ. 1968 และได้รับการประกาศให้เป็นวันหยุดประจำชาติโดยคเนสเซตใน ค.ศ. 1998Francesca Ceccarini, Al-Quds e Yerushalayim Un dialogo in due lingue. I Paesi arabi e la questione di Gerusalemme, FrancoAngeli, Milan 2016 p.166 ปัจจุบัน มีการชุมนุมในวันกุดส์ในโลกมุสลิมหลายประเทศ รวมถึงในชุมชนที่ไม่ใช่มุสลิมทั่วโลก เพื่อประท้วงต่อการยึดครองเยรูซาเลมตะวันออกของอิสราเอล* 


นักวิจารณ์วันกุดส์โต้แย้งว่าสิ่งนี้เป็นการต่อต้านยิว ในอิหร่าน วันดังกล่าวมีการกล่าวสุนทรพจน์อย่างกว้างขวาง (บางส่วนแสดงการปฏิเสธฮอโลคอสต์) และการชุมนุมที่มีเสียงร้อง "ความตายจงมาสู่อิสราเอล ความตายจงมาสู่อเมริกา" บ่อยครั้ง โดยมีฝูงชนเหยียบย่ำและเผาธงชาติอิสราเอล การชุมนุมในวันกุดส์ยังมีการเดินขบวนต่อต้านประเทศและกลุ่มรณรงค์อื่น ๆ อีกด้วย

 การมีส่วนร่วม 
รอเจอร์ โฮวาร์ดรายงานว่า ชาวอิหร่านหลายคนที่อายุไม่เกิน 30 ปียังคงเข้าร่วมกิจกรรมวันกุดส์ แม้ว่าตามสัดส่วนจะน้อยกว่าผู้ที่จัดกิจกรรมบนท้องถนนก็ตาม เขากล่าวเสริมว่านักศึกษาชาวอิหร่านหลายคนในมหาวิทยาลัยกล่าวเป็นการส่วนตัวว่าความขัดแย้งอาหรับ–อิสราเอล "ไม่มีอะไรเกี่ยวข้องกับเรา"Roger Howard, Iran in Crisis?: The Future of the Revolutionary Regime and the US Response, Zed Books (2004). . p. 49. ตามรายงานของ Iran International เมื่อเดือนเมษายน ค.ศ. 2024 ชาวอิหร่านจำนวนมากมองว่างานวันกุดส์ประจำปีนั้นไม่ตรงประเด็นและตัดขาดกับความเป็นจริงทางสังคมและเศรษฐกิจอันเลวร้ายของประเทศ

 ภาพ 

 ดูเพิ่ม 
 วันเยรูซาเลมในประเทศอิสราเอล
 ความสัมพันธ์อิสราเอล–อิหร่าน
 ญุมุอะตุลวิดาอ์ หรือ วันศุกร์สุดท้ายในเดือนเราะมะฎอน
 ความตายจงมาสู่อเมริกา

 อ้างอิง 

 แหล่งข้อมูลอื่น 

 International Quds Day in Hamasna official website
 Ayotollah Khomeini's pronouncements on al-Quds
 Jihad and jingoism on Iran's streets Guardian Unlimited on Quds Day demonstrations
 Iranian protesters in the 2009 Quds day, shouting slogans against the Iranian government

หมวดหมู่:ความรู้สึกต่อต้านอิสราเอล
หมวดหมู่:การต่อต้านลัทธิไซออนิสต์ในประเทศอิหร่าน
หมวดหมู่:ความสัมพันธ์ระหว่างประเทศของอิหร่าน
หมวดหมู่:ความสัมพันธ์อิสราเอล–อิหร่าน
หมวดหมู่:การเมืองปาเลสไตน์
หมวดหมู่:อภิธานศัพท์ศาสนาอิสลาม
หมวดหมู่:เหตุการณ์ที่เกิดในปฏิทินอิสลาม